วัยรุ่นพร้อมนำเศรษฐกิจพอเพียงไปใช้
นายธีรภัทร์ คหะวงศ์ ผู้ประสานงานเครือข่ายเยาวชนลดปัจจัยเสี่ยง กล่าวในงานเสวนา เยาวชนไทยในวิถีพอเพียง ว่า จากการสำรวจความเข้าใจของเยาวชนไทยต่อปรัชญาเศรษฐกิจพอเพียง จากนักเรียน นักศึกษา ระดับชั้นมัธยมศึกษา อาชีวะศึกษาและอุดมศึกษา กว่า 20 สถาบัน อายุ 15-26 ปี จำนวน 1,908 ตัวอย่าง ระหว่างวันที่ 14-30 พ.ย.59 พบว่า 76.57% ระบุว่าในสถาบันมีการสอนหลักปรัชญาเศรษฐกิจพอเพียง เมื่อถามถึงความเข้าใจในหลักปรัชญาเศรษฐกิจพอเพียง พบว่าเข้าใจดี 39.41% เข้าใจบ้าง 50.79% ยังไม่เข้าใจ 9.80% แต่ที่น่าดีใจคือกลุ่มตัวอย่างเกือบ 92.66% ระบุ จะนำปรัชญาเศรษฐกิจพอเพียงไปปรับใช้ในชีวิตประจำวัน เช่น ใช้จ่ายแต่พอประมาณ ไม่ฟุ่มเฟือย ประหยัด อดออม ตั้งใจเรียน ไม่ประมาทในการใช้ชีวิต หมั่นช่วยเหลือผู้อื่น และทำตามคำสอนของในหลวงรัชกาลที่ 9,สำหรับ 6 พฤติกรรมสำคัญของวัยรุ่นที่มองว่าสวนทางกับการใช้ชีวิตตามหลักปรัชญาเศรษฐกิจพอเพียง คือ 28.45% การใช้จ่ายฟุ่มเฟือย 21.84% กินของแพง หรูหราเกินจำเป็น 10.15% ดื่มเหล้าเมายา เที่ยวเตร่ เสเพล 8.73% เห็นแก่ตัว ไม่ช่วยเหลือใคร 7.38% ติดเกม ติดสื่อออนไลน์ และ 6.42%ติดพนัน นอกจากนี้ 78.14% เห็นด้วยอย่างยิ่งหากจะมีการบรรจุปรัชญาเศรษฐกิจพอเพียงไว้ในหลักสูตรการเรียนการสอน และกิจกรรมของนักเรียน นักศึกษาในทุกระดับ ขณะเดียวกัน มีเพียง 46.33% ที่รู้ว่ารัฐบาลปัจจุบันได้นำปรัชญาของเศรษฐกิจพอเพียง กำหนดเป็นแผนหรือนโยบายของประเทศด้วยแล้ว นายธีรภัทร์กล่าว,ด้าน รศ.คิม ไชยแสนสุข ที่ปรึกษามูลนิธิเยาวชนพอเพียงเพื่อการพัฒนาอย่างยั่งยืน กล่าวว่า น่าเป็นห่วงที่ขณะนี้เยาวชนต้องตกอยู่ในกระแสโลกาภิวัตน์ มีความเสี่ยงหลายอย่าง หากเยาวชนได้เรียนรู้ชีวิตในทางที่ถูกต้องจะช่วยสร้างภูมิคุ้มกันสู่การเป็นผู้ใหญ่ที่ดี มีความรู้ มีคุณธรรม มีเมตตาในอนาคตได้ เนื่องจากคนเก่งและดีเป็นสิ่งที่บ้านเมืองต้องการ ดังนั้น การน้อมนำหลักพอเพียงมาปรับใช้ จะช่วยสร้างภูมิคุ้มกัน รู้จักเตรียมความพร้อม รับมือกับปัญหาข้างหน้า และการสะสมความดีนี้ในอนาคตสังคมจะน่าอยู่ขึ้น ที่สำคัญภาครัฐต้องทำตัวเป็นต้นแบบ และให้การสนับสนุนเด็กและเยาวชนตามแนวทางอย่างจริงจัง.
นายธีรภัทร์ คหะวงศ์ ผู้ประสานงานเครือข่ายเยาวชนลดปัจจัยเสี่ยง กล่าวในงานเสวนา เยาวชนไทยในวิถีพอเพียง ว่า จากการสำรวจความเข้าใจของ เยาวชน ไทยต่อปรัชญาเศรษฐกิจพอเพียง
ปรัชญาเศรษฐกิจพอเพียง,ธีรภัทร์ คหะวงศ์,เยาวชน,คำสอนของในหลวง,ในหลวงรัชกาลที่ 9